โปเกมอน ซอร์ด และ ชิลด์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โปเกมอน ซอร์ด และ ชิลด์ (อังกฤษ: Pokémon Sword and Shield) หรือในชื่อภาษาญี่ปุน พ็อกเก็ตมอนสเตอร์ ซอร์ด และ ชิลด์ (; โรมาจิ: "Poketto Monsutā Sōdo Shīrudo") เป็นเกมสวมบทบาทที่พัฒนาโดยเกมฟรีกและจัดจำหน่ายโดยเดอะโปเกมอนคอมพานีร่วมกับนินเทนโดเมื่อ ค.ศ. 2019 จัดเป็นเกมตัวแรกในเกมชุดหลักรุ่นที่แปด และเป็นเกมที่สองที่จำหน่ายบนเครื่องวิดีโอเกมที่ไม่ใช่แบบพกพา ต่อจากโปเกมอน Let's Go! พิคาชู และ Let's Go! อีวุย วางจำหน่ายเมื่อวันที่ 15 พฤศจิกายน ค.ศ. 2019 โดยแบ่งเป็น 2 เวอร์ชันด้วยกันคือ โปเกมอน ซอร์ด (อังกฤษ: Pokémon Sword) และ โปเกมอน ชิลด์ (อังกฤษ: Pokémon Shield) 
ประวัติ.
โปเกมอน ซอร์ด และ ชิลด์ เปิดตัวแบบชิมลางในงาน E3 2017 และเปิดตัวอย่างเป็นทางการจากคลิป Pokémon Direct เมื่อวันที่ 27 กุมภาพันธ์ ค.ศ. 2019 โดยเครื่องหมายโลโก้ของ โปเกมอน ของเกมนี้ได้ใช้แบบอักษรเดียวกับเครื่องหมายโลโก้ของเวอร์ชันต่างประเทศ
นอกจากนี้ได้มีส่วนภาคเสริมสำหรับดาวน์โหลดอีก 2 ภาค ผ่านระบบเอ็กซ์แพนชันพาส ได้แก่ เกาะโดดเดี่ยวแห่งเกราะ (; โรมาจิ: "Yoroi no Kotō") และ ทุ่งหิมะแห่งมงกุฎ (; โรมาจิ: "Kanmuri no Setsugen")
ปรากฏการณ์แปลกประหลาดที่เกิดขึ้นในสถานที่เฉพาะของภูมิภาคกาลาร์ มันมีความสามารถที่จะทำให้โปเกมอนขยายร่างใหญ่มหึมาด้วย ไดแม็กซ์แบนด์ เป็นสายรัดข้อมือที่ทำให้เทรนเนอร์สามารถใช้ไดแมกซ์ได้ แต่หลังจาก 3 ตาผ่านไปโปเกมอนจะกลับไปอยู่ในร่างปกติ นอกจากนี้มีท่าไม้ตายเฉพาะของไดแม็กซ์เรียกว่า ท่าไดแมกซ์ (ダイマックスわざ, Max Move) ท่าพิเศษที่จะเปลี่ยนท่าปกติให้ทรงพลังยิ่งขึ้น
ส่วนเคียวไดแม็กซ์เป็นปรากฏการณ์พิเศษที่มีความสามารถที่จะเปลี่ยนรูปลักษณ์ของโปเกมอนให้แตกต่างจากร่างปกติ ซึ่งจะคล้ายกับวิวัฒนาการร่างเมก้า แต่โปเกมอนที่อยู่ในร่างเคียวไดแมกซ์นั้นจะตัวใหญ่ขึ้นอยู่เช่นเดียวกับไดแมกซ์ โปเกมอนหายากและโปเกมอนบางชนิดเท่านั้นที่จะใช้เคียวไดแม็กซ์ได้ และมีท่าไม้ตายเฉพาะเรียกว่า ท่าเคียวไดแม็กซ์ (キョダイマックスわざ, G-Max Move) ซึ่งเป็นท่าพิเศษเฉพาะของโปเกมอนที่อยู่ในร่างเคียวไดแม็กซ์เท่านั้น ซึ่งไดแม็กซ์ไม่สามารถใช้ได้
พื้นที่หนึ่งในภูมิภาคกาลาร์ที่ผู้เล่นสามารถบังคับทิศทางกล้องได้อย่างอิสระและเต็มไปด้วยโปเกมอนป่า ซึ่งโปเกมอนป่าเหล่านี้จะเปลี่ยนไปตามสภาพอากาศ เช่น เมื่อฝนตกผู้เล่นจะได้เห็นโปเกมอนธาตุน้ำจำนวนมาก, เมื่อพายุฟ้าคะนองจะพบเจอกับโปเกมอนธาตุสายฟ้า เป็นต้น 
ระบบโปเกมอนแบทเทิลรูปแบบใหม่ ในโหมดนี้ผู้เล่นจะสามารถร่วมมือกับผู้เล่นอื่นจำนวน 3 คนเพื่อทำการต่อสู้กับโปเกมอนป่าที่อยู่ในร่างไดแมกซ์ ซึ่งโปเกมอนป่าดังกล่าวนี้จะอยู่ในสิ่งที่เรียกว่า โปเกมอนเดน มันจะเป็นตัวปล่อยเสาแสงสีแดงที่อยู่ในพื้นที่ไวลด์แอเรีย ผู้เล่นจะต้องโต้ตอบกับเสาแสงนั้นเพื่อเริ่มแม็กซ์เหรดแบตเทิล
ผู้เล่นสามารถตั้งค่ายไปพร้อมกับโปเกมอนที่ผู้เล่นมีอยู่ รวมทั้งทำแกงกะรี่เข้ามา ซึ่งรสชาติและผลของแกงนี้จะเปลี่ยนไปตามส่วนผสมที่ใช้ และยังมีหนังสือภาพแกงกะหรี่อีกด้วย และในไวลด์แอเรียสามารถเข้าร่วมในแคมป์ของผู้เล่นคนอื่นและเพลิดเพลินกับการโต้ตอบกับผู้คนได้ถึง 4 คน 
ผู้เล่นสามารถส่งโปเกมอนไปทำงานเพื่อหาประสบการณ์และไอเทมหายาก
ผู้เล่นสามารถสร้างการ์ดของผู้เล่นได้ โดยการ์ดผู้เล่นถูกเรียกว่าลีคการ์ด โดยเป็นการ์ดที่โปเกมอนเทรนเนอร์ในภูมิกาลาร์มีอยู่ติดตัว มีความคล้ายคลึงกับเทรนเนอร์การ์ดและเทรนเนอร์พาสปอร์ตที่อยู่ในภูมิภาคอื่น ผู้เล่นสามารถปรับแต่ง, สะสมการ์ดจากเทรนเนอร์ในเกมและแลกเปลี่ยนการ์ดกับผู้เล่นคนอื่น โดยการ์ดเหล่านี้จะแสดงตอนที่ลิงก์แบทเทิลกับผู้เล่นอื่น
ระบบการเล่น.
ความเข้ากันได้.
โปเกมอนที่อยู่ในภูมิภาคกาลาร์จะสามารถถ่ายโอนไปยังเกมจากนินเท็นโด 3ดีเอส "โปเกมอน แบงก์", "โปเกมอน โก", 'โปเกมอน เล็ตส์โกพิคาชู!", และ"โปเกมอน เล็ตส์โกอีวุย' ผ่านบริการ"โปเกมอน โฮม"
เอ็กแพนชันพาส.
สำหรับเกมโปเกมอนได้มีส่วนของ เนื้อหาที่ดาวน์โหลดได้ (DLC) โดยเพิ่มส่วนเนื้อหาของเกม, เพิ่มพื้นที่ในแต่ละสถานที่ และ โปเกมอนที่ปรากฏตัว
เปิดดาวน์โหลดเมื่อวันที่ 17 มิถุนายน ค.ศ. 2020 เพิ่มพื้นที่ใหม่คือ เกาะโยโรอิ (ヨロイ島) และได้พบตัวละครในเนื้อหานี้นั่นก็คือ มัสตาร์ด อดีตแชมป์เปี้ยนภูมิภาคกาลาร์ 
เปิดดาวน์โหลดเมื่อวันที่ 23 ตุลาคม ค.ศ. 2020 เพิ่มพื้นที่ใหม่คือ ทุ่งหิมะคันมุริ (カンムリせつげん) และได้พบตัวละครในเนื้อหานั่นก็คือ ชาคุยะ และ พิโอนี
โครงเรื่อง.
ฉาก.
"ซอร์ด" และ "ชีลด์" ตั้งอยู่ในภูมิภาคกาลาร์ (; โรมาจิ: "Galar-chihō") ดินแดนกว้างใหญ่ที่ครอบคลุมไปด้วยภูเขาและปกคลุมไปด้วยเมฆซึ่งเป็นหนึ่งในหลาย ๆ ภูมิภาคในโลกของโปเกมอน ชิเงรุ โอโมริได้บรรยายว่าเป็นฉากที่ทันสมัยมากขึ้นภูมิภาคและสถานที่สำคัญหลายแห่งดูเหมือนจะได้รับแรงบันดาลใจจากเกาะบริเตนใหญ่เช่น บิกเบน, พระราชวังเวสต์มินสเตอร์, และเนินเขาที่คล้ายกับยักษ์เซิร์นอับบาส หมู่บ้านและเมืองในภูมิภาคมีโปเกมอนยิมที่เหมือนสนามฟุตบอล ภูเขาที่ปกคลุมไปด้วยหิมะล้อมรอบพื้นที่ส่วนใหญ่ทางตอนเหนือของภูมิภาค
เนื้อเรื่อง.
ผู้เล่นเริ่มต้นการเดินทางเพื่อที่จะเป็นผู้ฝึกโปเกมอนที่แข็งแกร่งที่สุดในภูมิภาคกาลาร์ด้วยกันกับเพื่อนบ้านและคู่แข่งทั้งสามคนตามลำดับ ฮอป เป็นน้องชายของแชมเปียนแดนดี้ เขามีเป้าหมายที่จะจะเป็นแชมเปียนให้ได้เหมือนพี่ชาย, บีต เป็นคู่แข่งที่เชียวชาญในโปเกมอนแบตเทิลและนอกจากอยากจะเป็นแชมเปียนยังมีเป้าหมายอื่นแอบแฝงอยู่, มารี เป็นคู่แข่งที่คำนวณกลยุทธ์ในการแบตเทิลและมีนิสัยที่เยือกเย็นเลยทำให้มีกลุ่มแฟนคลับคอยติดตามที่เป็นกลุ่มองค์กรชั่วร้ายที่ชื่อ แก๊งเยลล์ ซึ่งจะออกเดินทางเพื่อจะที่เป็นแชมเปียนไปพร้อมกับโปเกมอนคู่ใจโมรุเปโกะ ตอนเริ่มต้นผู้เล่นและฮอปจะได้รับหนึ่งในสามโปเกมอนจากศาสตราจาร์ยแมกโนเลีย หลังจากนั้นผู้เล่นและคู่แข่งทั้งสามจะได้รับจดหมายรับรองจากแชมเปียนแดนดี้ ซึ่งจะสามารถเข้าร่วม "ยิมชาเลนจ์" เป็นมหกรรมของโปเกมอนแบตเทิลอย่างแท้จริง ผู้เล่นกับคู่แข่งต้องเผชิญหน้ากับยิมลีดเดอร์ในแต่ละเมืองที่เป็นผู้เชี่ยวชาญโปเกมอนในแต่ละชนิดเช่น ยาร์โรว, รูรินะ, ไซโต และโอเนี่ยน และมีเป้าหมายที่จะเข้าร่วมในการแข่งขัน "แชมเปียนคัพ" ในแต่ละปีในภูมิภาคกาลาร์เพื่อเฟ้นหาผู้ที่จะคุณสมบัติที่จะท้าประลองแชมเปียนและเอาแชมป์ไปครอง เทรนเนอร์ที่จะเข้าร่วมได้ต้องสะสมเหรียญตราให้ครบ 8 ชิ้น ซึ่งการแข่งขันจะถูกถ่ายถอดสดไปทั่วภูมิภาคกาลาร์
ประธานโรส เป็นประธานของกาลาร์โปเกมอนลีกและยังเป็นประธานของกลุ่มธุรกิจในเครือขนาดใหญ่ เขาเป็นคนที่ทำให้ภูมิภาคกาลาร์มีชื่อเสียงไปทั่วโลกโดยการทำให้ยิมแบตเทิลเต็มไปด้วยปรากฏการณ์ไดแมกซ์ โอลีฟ เป็นรองประธานของบริษัทประธานโรสซึ่งส่วนใหญ่เธอเป็นผู้ดูแลการดำเนินงานของบริษัทในแต่ละวันและก่อนหน้านี้เธอเคยเป็นนักวิจัยที่คิดค้นไดแมกซ์แบนด์
การพัฒนา.
การพัฒนาของเกม "โปเกมอน ซอร์ด"และ"ชีลด์" ได้เริ่มขึ้นทันทีหลังจากเสร็จสิ้นการพัฒนาเกม"โปเกมอน ซัน"และ"มูน" ในปี พ.ศ. 2559 เริ่มต้นด้วยช่วงแนวคิดที่ใช้เวลาประมาณ 1 ปีหลังจากนั้นย้ายไปสร้างอย่างเต็มรูปแบบ ทั้งหมดนี้รวมไปถึงขั้นตอนการแก้จุดบกพร่องใช้เวลาประมาณ 3 ปี ความคิดของการเป็นยิ่งใหญ่ที่สุดหรือแข็งแกร่งที่สุดคือหนึ่งในธีมหลักที่เกมฟรีกใช้ในการออกแบบเกม โดยสื่อให้เห็นผ่านสวิตช์ที่เป็นเครื่องเล่นเกมที่ทรงพลังที่สุดที่เกม "โปเกมอน" เคยมีมาในแง่ของประสิทธิภาพด้านกราฟิกและข้อกำหนดฮาร์ดแวร์ ที่เกี่ยวโยงไปถึง "ไดแมกซ์" และการอ้างอิงถึงคติชนบริติช เพลงประกอบของเกมได้รับแรงบันดาลใจมาจากเพลงร็อกบริติช
การเปิดตัว.
ในระหว่างงานอีทรีปี พ.ศ. 2560 สึเนคาซุ อิชิฮาระประธานบริษัท โปเกมอน จำกัดได้ประกาศว่าเกมฟรีกกำลังพัฒนาเกมชุดหลักสำหรับเครื่องเล่นเกมลูกผสมนินเท็นโด สวิตช์ ณ งานโปเกมอนวิดีโอเกมเพรสคอนเฟอร์เรนซ์ในระหว่างการแถลงข่าวที่จัดขึ้นโดยบริษัท โปเกมอน จำกัด เมื่อวันที่ 30 พฤษภาคม พ.ศ. 2561 จุนอิจิ มาซูดะได้ยืนยันว่าเกมชุดหลักจะออกวางจำหน่ายในช่วงครึ่งหลังของปี พ.ศ. 2562 
"โปเกมอน ซอร์ด"และ"ชีลด์" ได้เปิดเผยอย่างเต็มรูปแบบผ่านวิดีโอนำเสนอพิเศษโปเกมอนไดเรกต์เมื่อวันที่ 27 กุมภาพันธ์ พ.ศ. 2562 โดยในวิดีโอจะนำเสนอภูมิภาคของเกม "กาลาร์" และโปเกมอนเริ่มต้น "ฮิบันนี" เป็นโปเกมอนเริ่มต้นธาตุไฟที่คล้ายกับกระต่าย "เมสซอน" เป็นโปเกมอนเริ่มต้นธาตุน้ำที่คล้ายกับกิ้งก่า "ซารุโนริ" เป็นโปเกมอนเริ่มต้นธาตุพืชที่คล้ายกับชิมแปนซี การนำเสนอครั้งนี้เกิดขึ้นพร้อมกันกับ "วันโปเกมอน" เป็นวันที่แฟนฉลองครบรอบการเปิดตัวของ"โปเกมอน เรด"และ"กรีน" ในวันที่ 5 มิถุนายน พ.ศ. 2562 ได้มีการเปิดเผยข้อมูลเกี่ยวกับเกมผ่านโปเกมอนไดเรกต์ครั้งทีสอง โดยในครั้งนี้จะแสดงตัวละครใหม่, โปเกมอนสายพันธุ๋ใหม่, ลูกเล่นใหม่, และโปเกมอนในตำนาน"ซาเซียน" และ"ซามาเซ็นตะ" มีกำหนดออกวางจำหน่ายทั่วโลกในวันที่ 15 พฤศจิกายน พ.ศ. 2562 
ณ งานอีทรีได้มีการเปิดให้ผู้เข้าร่วมได้เล่นตัวเกมในฉบับเดโม ซึ่งในเดโมนั้นจะมีโปเกมอนสายพันธ์ใหม่เช่น "วานปาจิ" คล้ายสุนัขพันธุ์คอร์กี้ ในวันที่ 7 สิงหาคม พ.ศ. 2562 ได้เปิดเผยโปเกมอนสายพันธ์ใหม่, ลูกเล่นใหม่, และคู่แข่งใหม่ผ่านโปเกมอนไดเรกต์ครั้งที่สาม ซึ่งจะคล้ายกับภูมิภาคอโลลาในภูมิภาคกาลาร์จะมีร่างเฉพาะที่มีรูปลักษณ์ภายนอกแตกต่างกันออกไปจากภูมิภาคอื่น ในวันที่ 5 กันยายน พ.ศ. 2562 ได้มีการเปิดเผยข้อมูลของเกมอีกครั้งผ่านนินเท็นโดไดเรกต์ ซึ่งในวิดีโอจะแสดงโปเกมอนสายพันธ์ใหม่, ระบบปรับแต่งตัวละคร, และลูกเล่นใหม่
หมายเหตุ.
<templatestyles src="Reflist/styles.css" />
<templatestyles src="Reflist/styles.css" />
<templatestyles src="Reflist/styles.css" />